Джуманджы: Покліч джунгляў

**«Джуманджы: Покліч джунгляў»** () — амэрыканскі фантастычна-камэдыйны прыгодніцкі фільм 2017 году рэжысэра Джэйка Кэздана. Сцэнар быў падрыхтаваны Крысам Макенам, Эрыкам Сомэрзам, Скотам Розэнбэргам і Джэфам Пінкнэрам. Галоўныя ролі выканалі Дўэйн Джонсан, Джэк Блэк, Кевін Гарт, Карэн Гілан, Нік Джонас і Бобі Канавале. Гэта трэцяя частка франшызы *«[[Джуманджы (франшыза)|Джуманджы]]»* пасьля фільмаў *«[[Затура: касьмічная прыгода]]»* (2005) і прамы працяг арыгінальнай кінастужкі *«[[Джуманджы (фільм)|Джуманджы]]»* (1995), заснаванай на аднайменнай дзіцячай кнізе Крыса Ван Олзбурга 1981 году. Гісторыя сканцэнтравана на купцы падлеткаў, якія сутыкнуліся з гульнёй Джуманджы, якая цяпер пераўтвораная ў відэагульню, праз дваццаць адзін год пасьля падзеяў фільму 1995 году. Яны апынуліся ў самой гульні як набор аватараў, якія імкнуцца выканаць квэст разам зь іншым гульцом, які захрас у гульні ў 1996 годзе.

## Сюжэт
У 1996 годзе ў Брэнтфардзе, штат Нью-Гэмпшыр, падлетак Алекс Урык (Мэйсан Гучыёнэ як падлетак і Колін Гэнкс як дорослы мужчына) атрымлівае ад бацькі настольную гульню пад назвай Джуманджы, якую ён знайшоў напалову пахаваную ў пяску на ўзьбярэжжы падчас прабежкі. Неахайна Алекс адкладае яе ўбок, заўважючы, што ў настольныя гульні больш ніхто не гуляў. Ноччу, гульня ператвараецца ў картрыдж да відэагульняў, што зацікавіла хлопца і ён трапляў у гульню. Ягонае зьнікненьне прыводзіць да таго, што бацька зьбяднеў, а дом стаў называцца жыхарамі акрузе «трухлявы дом» і прыходзіць у заняпад.

Праз дваццаць адзін год у 2017 годзе чатыры вучні Брэнтфардзкай сярэдняй школы — бунтаўніца Марта Каплі (Морган Тэрнэр), лёгкадумніца Бэтані Ўокер (Мэдысан Айзман), нязграбны Спэнсэр Гілпін (Алекс Ўулф) і спартовец Энтані «Фрыдж» Джонсан (Сэрдарыюс Блэйн) — праз сваю правіннасьць ёсьць накіраванымі дырэктарам Бэнтлі (Марк Эван Джэксан) прыбіраць падвал школы пасьля заняткаў як пакараньне. Фрыдж знаходзіць гульнявую сыстэму відэагульняў Алекса, у якую яны са Спэнсэрам вырашаюць пагуляць і заклікаюць дзяўчатаў далучыцца да іх. Пачаўшы гульню, іх усмоктвае ў Джуманджы, і яны прызямляюцца ў джунглях у вобразах абраных імі пэрсанажаў. Спэнсэр прадстае ў воблазе магутнага дасьледчыка і археоляга доктара Ксандэра «Смолдэра» Брэйвстоўна (Дўэйн Джонсан), Фрыдж ёсьць нявысокім заолягам Франклінам «Мышшу» Фінбарам (Кевін Гарт), Марта зьяўляецца экспэртам па адзінаборствах Рубі Раўндгаўс (Карэн Гілан), а Бэтані прадстае ў вобразе картографа і палеантоляга-мужчыны прафэсара Шэлдана «Шэлі» Абэрона (Джэк Блэк).

Прымірыўшыся са сваім становішчам, група выяўляе на руках тры пазнакі ў відзе рысачак, якія абазначаюць колькасьць жыцьцяў. Спэнсэр мяркуе, што калі яны страцяць іх, то памруць і ў рэальным жыцьці. Група натыкаецца на другаснага пэрсанажа гульні Найджэла Білінгсьлі (Рыс Дарбі), які апавядае ім пра гульню і папярэдную гісторыю іхных пэрсанажаў. Група даведваецца, што іх мэта — пакласці канец праклёну Джуманджы, выкліканаму археолягам прафэсарам Расэлам Ван Пэлтам (Бобі Канавале) пасьля таго, як той скраў са сьвятыні чароўную каштоўнасьць пад назвай «Вока Ягуара» і атрымаў кантроль над усімі жывёламі джунгляў, кінуўшы жудасны праклён на Джуманджы. Найджэл уручае Спэнсэру каштоўнасьць, якую ён скраў у Ван Пэлта, і даручае групе вярнуць яе да статуі ў сьвятыні і заклікаць Джуманджы, каб зьняць праклён і пакінуць гульню.

Знакомячыся з асаблівасьцямі сваіх пэрсанажаў і праходзячы розныя ўзроўні, група сутыкаецца з Алексам, які кіруе пятым аватарам — пілётам Джэфэрсанам «Гідраплянам» Макдонам (Нік Джонас) — які прыводзіць іх да хаткі ў джунглях, пабудаванай Эланам Пэрышам, папярэднім гульцом пасьля іхнага ратаваньня ад людзей Ван Пэлта. Разумеючы кім зьяўляецца Алекс група вельмі зьдзіўляецца, даведаўшыся як доўга ён знаходзіцца ў гульні, хоць Алекс думаў, што прабыў там толькі некалькі месяцаў. Група абяцае дапамагчы Алексу вярнуцца з імі дадому.

## Крытыка
На агрэгатары аглядаў Rotten Tomatoes фільм мае рэйтынг ухваленьня 76% на аснове 229 аглядаў і сярэдні рэйтынг 6,19/10. На думку крытыкаў фільм мае чароўны акторскі склад і жартаўлівую гісторыю, каб прапанаваць хоць і непатрабавальны, але адначасова цікавы працяг арыгінальнага фільму. На сайце Metacritic фільм мае сярэднеўзважаных 58 балаў з 100 магчымых, на аснове 44 крытычных водгука, што сьведчыць пра зьмешаныя ці сярэднія водгукі. Аўдыторыя, апытаная CinemaScore, паставіла фільму сярэдні бал A− па шкале ад A+ да F, у той час як гледачы PostTrak далі фільму 84% станоўчых балаў.

## Крыніцы

## Вонкавыя спасылкі
* .
* .
* .

Катэгорыя:Фільмы 2017 году
Катэгорыя:Прыгодніцкія фільмы ЗША
Катэгорыя:Кінакамэдыі ЗША
Катэгорыя:Фільмы пра сяброўства
Катэгорыя:Фільмы пра віртуальную рэальнасьць
Катэгорыя:Фільмы пра жывёлаў
Катэгорыя:Фільмы Джэйка Кэздана
Катэгорыя:Джуманджы